
[bookmark: OLE_LINK40][bookmark: _Hlk147931750][bookmark: OLE_LINK12]Informatīvais ziņojums

[bookmark: _Hlk26280505]“Par Eiropas Savienības Lauksaimniecības un zivsaimniecības ministru padomes 2026. gada 13. jūlija sanāksmē izskatāmajiem jautājumiem”

I. Ministru padomes sanāksmes darba kārtība un Latvijas nacionālās pozīcijas

[bookmark: OLE_LINK19][bookmark: OLE_LINK21][bookmark: OLE_LINK10][bookmark: OLE_LINK24][bookmark: OLE_LINK17]Š. g. 13. jūlijā Briselē notiks Eiropas Savienības (turpmāk – ES) Lauksaimniecības un zivsaimniecības ministru padomes (turpmāk – MP) sanāksme. Darba kārtības diskusiju daļā ietverti četri jautājumi.
[bookmark: OLE_LINK5]
Uz Ministru kabineta sēdi pozīcija nav sagatavota par darba kārtības
[bookmark: _Hlk152178365][bookmark: OLE_LINK14][bookmark: OLE_LINK3]3. punktu “Īrijas prezidentūras darba programma”, jo plānota prezidentūras sniegta informācija;
[bookmark: _Hlk140049057][bookmark: OLE_LINK13][bookmark: OLE_LINK49][bookmark: OLE_LINK1][bookmark: OLE_LINK4][bookmark: OLE_LINK50][bookmark: OLE_LINK26][bookmark: OLE_LINK11]4. punktu “Lopkopības stratēģija un proteīnu plāns”, jo vēl nav publicēti diskusiju dokumenti. Latvijas nostājas pamatā ir Ministru kabineta 2025. gada 18. marta sēdē apstiprinātā Zemkopības ministrijas pozīcija Nr. 1 “Par Komisijas paziņojumu Eiropas Parlamentam, Padomei, Eiropas Ekonomikas un Sociālo lietu komitejai un Reģionu komitejai: “Lauksaimniecība un pārtika – kādām tām būt? Pievilcīga ES lauksaimniecības un pārtikas nozare, kas kopīgi veidojama nākamo paaudžu labā”, 2025. gada 16. septembra sēdē apstiprinātā Zemkopības ministrijas pozīcija Nr. 1 “Par Priekšlikumu Eiropas Parlamenta un Padomes regulai, ar ko nosaka nosacījumus Savienības atbalsta īstenošanai Kopējai lauksaimniecības politikai laikposmā no 2028. gada līdz 2034. gadam (KLP regula); Priekšlikumu Regulai, ar ko Regulu (ES) Nr. 1308/2013 groza attiecībā uz skolu apgādes programmu, nozaru intervencēm, olbaltumvielu nozari, kaņepēm, tirdzniecības standartiem, ievedmuitas nodokļiem, piegāžu pieejamību un garantijām (TKO regula); Priekšlikumu Padomes Regulai, ar ko Regulu (ES) Nr. 1370/2013 groza attiecībā uz atbalsta shēmu izglītības iestāžu apgādei ar augļiem un dārzeņiem, banāniem un pienu”, un Eiropas Komisijas 2022. gada 11. novembrī apstiprinātajā Kopējās lauksaimniecības politikas stratēģiskajā plānā 2023.–2027. gadam izvirzītās prioritātes[footnoteRef:1]; [1:  Kopējās lauksaimniecības politikas stratēģisko plānu 2023.–2027. gadam 2022. gada 18. janvārī sākotnēji apstiprināja arī Ministru kabinets. ] 

5. punktu “Sievietes laukos”, jo Latvijas nostājas pamatā ir Ministru kabineta 2024. gada 9. jūlija sēdē apstiprinātā Zemkopības ministrijas pozīcija Nr. 1 “Lauku apvidu dzīvotspēja – paaudžu nomaiņa un demogrāfiskie aspekti” un Eiropas Komisijas 2022. gada 11. novembrī apstiprinātajā Kopējās lauksaimniecības politikas stratēģiskajā plānā 2023.–2027. gadam izvirzītās prioritātes;
6. punktu “Ar lauksaimniecību saistīti tirdzniecības jautājumi”, jo Latvijas nostājas pamatā ir 
[bookmark: OLE_LINK145]a) Ministru kabineta 2021. gada 18. maija sēdē apstiprinātā Ārlietu ministrijas nacionālā pozīcija Nr. 1 “Par Eiropas Komisijas paziņojumu Eiropas Parlamentam, Padomei, Eiropas Ekonomikas un Sociālo lietu komitejai un Reģionu komitejai “Tirdzniecības politikas pārskatīšana – atvērta, ilgtspējīga un pārliecinoša tirdzniecības politika””;
b) Ministru kabineta 2025. gada 23. septembra sēdē apstiprinātā Ārlietu ministrijas pozīcija Nr. 1 “Par priekšlikumu Padomes lēmumam par nostāju, kas Eiropas Savienības vārdā jāieņem Asociācijas komitejā tās Tirdzniecības komitejas sastāvā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz muitas nodokļu samazināšanu un atcelšanu”;
[bookmark: OLE_LINK48][bookmark: OLE_LINK47]c) Ministru kabineta 2025. gada 18. februāra sēdē apstiprinātā Ārlietu ministrijas pozīcija Nr. 1 “Par priekšlikumu Eiropas Parlamenta un Padomes Regulai par izmaiņām muitas nodokļos, kas piemērojami konkrētām importētām precēm, kuru izcelsme ir Krievijas Federācijā un Baltkrievijas Republikā vai kuras tieši vai netieši eksportētas no minētajām valstīm”;
d) Eiropas Komisijas 2022. gada 11. novembrī apstiprinātajā Kopējās lauksaimniecības politikas stratēģiskajā plānā 2023.–2027. gadam izvirzītās prioritātes.

Darba kārtības 3. punkts “Īrijas prezidentūras darba programma”
Prezidentūras sniegta informācija

[bookmark: OLE_LINK44]Īrijas prezidentūra uzsver, ka lauksaimniecībai un zivsaimniecībai ir liela nozīme Eiropas pārtikas nodrošinājuma stiprināšanā, ekonomiskās konkurētspējas veicināšanā un lauku un piekrastes kopienu ilgtspējas nodrošināšanā, vienlaikus sekmējot Savienības klimata un vides mērķu sasniegšanu.
[bookmark: OLE_LINK51]Īrijas prezidentūra īpašu uzmanību pievērsīs pārtikas nodrošinājuma, konkurētspējas, regulējuma vienkāršošanas, ilgtspējas un paaudžu nomaiņas jautājumiem un uzsvērs nepieciešamību arī turpmāk ES politikas veidošanā īpašu uzmanību pievērst lauku kopienām un lauku attīstībai, kā arī nodrošināt tām atbilstošu finansējuma atbalstu.
[bookmark: OLE_LINK39]Īrijas prezidentūra par vienu no galvenajām prioritātēm izvirzījusi darbu pie nākotnes Kopējās lauksaimniecības politikas (turpmāk – KLP), uzsverot nepieciešamību pēc vienkāršākas, stabilākas un taisnīgākas KLP. Prezidentūra īpašu uzmanību pievērsīs regulējuma vienkāršošanai un jautājumam par elastību kopējā ES regulējumā, ļaujot dalībvalstīm ņemt vērā reģionālās īpatnības un nozaru vajadzības. 
Īrijas prezidentūra uzsver lopkopības lielo nozīmi Eiropas pārtikas nodrošinājumā, lauku attīstībā un zemes apsaimniekošanā. Prezidentūra veicinās diskusijas par ilgtspējīgu lopkopību, ievērojot dalībvalstu atšķirīgās ražošanas sistēmas un reģionālās īpatnības, kā arī pievērsīs uzmanību dzīvnieku labturības jautājumiem, uzsverot, ka šīs jomas regulējuma pamatā jābūt zinātniskiem pierādījumiem un dalībvalstu labajai praksei.
Īrijas prezidentūra pievērsīsies lauksaimniecības tirgu stabilitātes un tirdzniecības jautājumiem, īpašu uzmanību veltot cenu attīstībai, ražošanas izmaksām un jutīgo nozaru atbalstam. Vienlaikus prezidentūra atbalstīs atvērtu un ar noteikumiem regulētu tirdzniecību, lai nodrošinātu vienlīdzīgus konkurences apstākļus ES lauksaimniekiem, kā arī strādās pie bioloģiskās ražošanas un marķēšanas regulējuma pārskatīšanas, lai nodrošinātu skaidrāku un praktiskāk piemērojamu regulējumu.
Zivsaimniecības jomā Īrijas prezidentūra tieksies panākt savlaicīgu sarunu pabeigšanu par zvejas iespējām, un tās prioritātes ir vienošanās par zvejas iespējām 2027. gadam, lai nodrošinātu ilgtspējīgu zvejas resursu pārvaldību un vienlīdzīgus konkurences apstākļus ES zvejas flotēm. 
Attiecībā uz Eiropas Komisijas (turpmāk – Komisija) īstenoto Kopējās zivsaimniecības politikas regulas izvērtējumu, Īrijas prezidentūra analizēs Komisijas secinājumus, īpašu uzmanību pievēršot tam, kā nodrošināt ES zivsaimniecības un akvakultūras nozaru ilgtspējīgu attīstību un pienācīgi atspoguļot šo nozaru nozīmi Eiropas mēroga lēmumu pieņemšanā. Tāpat prezidentūra aktīvi iesaistīsies diskusijās par Eiropas Okeāna paktu, lai stiprinātu nozares konkurētspēju, ilgtspēju un noturību.

Darba kārtības 4. punkts “Lopkopības stratēģija un Proteīnu plāns”
Komisijas sniegta prezentācija
Viedokļu apmaiņa

Līdz informatīvā ziņojuma sagatavošanas brīdim vēl nav pieejami diskusiju dokumenti. Komisija plāno publicēt Lopkopības stratēģiju un ar to saistīto Proteīnu plānu š. g. 7. jūlijā. 

Latvijas nostāja

Par Lopkopības stratēģiju. 
[bookmark: OLE_LINK61]Latvijas skatījumā lopkopības sektors ir nozīmīga ES lauksaimniecības daļa. Vienlaikus arī novērtējam Komisijas darbu pie tā, lai turpinātu izstrādāt pielāgotu pasākumu kopumu, ar kuriem tiktu atbalstīti nozares centieni mazināt lauksaimniecības dzīvnieku audzēšanas radītās emisijas.
Latvija uzskata, ka ir svarīgi novērtēt saikni starp lopkopību un videi un klimatam vērtīgu zālāju uzturēšanu, ievērojot dzīvnieku blīvumu un to pozitīvo ietekmi biodaudzveidības uzturēšanā. Dzīvnieku blīvums ir viens no kritērijiem, kas parāda lauksaimnieciskās darbības intensitāti dzīvnieku audzēšanas nozarē.
Latvija uzskata, ka izstrādājot pasākumu kopumu attiecībā uz barošanas stratēģiju un tehnoloģijām saimniecību līmenī, jāņem vērā to ietekme uz lopkopības nozares attīstību kopumā, jo īpaši uz saimniecību ekonomiskiem un finansiāliem aspektiem.
Īpaši svarīgi, lai Lopkopības stratēģija ietvertu pasākumus un rīcību, kas veicinās ES lopkopības saimniecību saražoto primāro produktu pieejamību un konkurētspēju pret trešo valstu produktiem gan ES vienotajā tirgū, gan trešo valstu tirgos. Šeit īpaši uzsveram vienlīdzīgu konkurences apstākļu nodrošināšanu ES tirgū – trešo valstu produktiem ir jāpiemēro līdzvērtīgas prasības kā ES ražotājiem.
Svarīgs būs ES finansiālais atbalsts iniciatīvām, kas vērstas uz ilgstpējīgas un izturētspējīgas ES lopkopības nozares veidošanu, un jāņem vērā reģionālā un dalībvalstu specifika. To nevar atstāt tikai pašas nozares un dalībvalstu ziņā, ja vēlamies, lai ES lopkopības nozare aug un ir spēcīga visos dažādajos ES reģionos.

Par Proteīnu plānu.
Latvijā ir piemēroti klimatiskie apstākļi lauka pupu un zirņu audzēšanai, un pēdējo gadu laikā šo kultūraugu audzēšanas attīstību ir veicinājuši arī saistībā ar tiešajiem maksājumiem ieviestie atbalsta instrumenti – gan saistītais atbalsts, gan zaļināšanas un ekoshēmu atbalsts. Pēdējo desmit gadu laikā pākšaugu platības Latvijā ir vairāk nekā divkāršojušās un 2026. gadā aizņem 94 tūkst. ha. Īpaši ir palielinājusies zirņu aizņemtā platība. 
Lai gan Eiropai nevajadzētu tiekties aizstāt visu proteīna importu, ir svarīgi censties ražot labāk no ekonomiskās, vides, sociālās un ģeostratēģiskās ilgtspējas viedokļa. Latvija uzskata, ka ir jānodrošina saskaņotība starp zaļo pāreju un tirdzniecības politiku un ir svarīgi stiprināt sadarbību ar uzticamiem tirdzniecības partneriem un dažādot piegādes ķēdes. 
Latvija arī uzskata, ka ir jāveicina proteīnaugu plašāka audzēšana ES, paredzot atbalsta instrumentus proteīnaugu audzēšanai, lai pēc tam tos izmantotu dzīvnieku barībā, un dodot iespēju šos atbalsta instrumentus izmantot gan proteīnaugu audzētājiem, pārstrādes uzņēmumiem, gan dzīvnieku barības ražotājiem, kas izmantoto tikai ES proteīnaugus. 
Papildus ir svarīgi izvērtēt atbalsta piešķiršanu arī uzņēmumiem vai pētniecības projektiem tādu jaunu olbaltumvielu avotu meklējumos, kuri varētu būt alternatīvi risinājumi jau esošajiem.
[bookmark: OLE_LINK35]Ir apsveicami, ka ES Daudzgadu Finanšu shēmas priekšlikumi jau paredz stiprināt proteīnaugu un alternatīvo proteīna avotu nozari ES, veidojot atbalsta iespējas proteīnaugu sektorā, lai uzlabotu proteīna piegādi un mazinātu atkarību no importa. Proti, priekšlikumā Regulai, ar ko Regulu (ES) Nr. 1308/2013 groza attiecībā uz skolu apgādes programmu, nozaru intervencēm, olbaltumvielu nozari, kaņepēm, tirdzniecības standartiem, ievedmuitas nodokļiem, piegāžu pieejamību un garantijām, tiek rosināts izveidot jaunu proteīnaugu nozari, aizstājot līdzšinējo žāvētās rupjās lopbarības nozari. Priekšlikums paredz iekļaut proteīnaugus to nozaru sarakstā, kurās dalībvalstij obligāti jāatzīst ražotāju un starpnozaru organizācijas. Tomēr  Latvija uzsver, ka lēmumam par to, vai īstenot atbalstu šajā sektorā, ir jābūt dalībvalsts ziņā. Nav samērīgi to izvirzīt par obligātu prasību dalībvalstīm, kurās līdz šim nav ražotāju organizācijas šajās nozarēs, tāpēc nav paredzams, ka radīsies interese par konkrētajām intervencēm.
Latvija uzskata, ka akcents ir jāliek uz ilgtspējīgu ražošanu ar atbilstošu un efektīvu resursu izmantošanu. Svarīgi ir risināt un meklēt alternatīvas tādām problēmām, kas saistītas ar nepietiekamu resursu un izejmateriālu pieejamību. 

Darba kārtības 5. punkts “Sievietes laukos”
Viedokļu apmaiņa

Ņemot vērā, ka Apvienoto Nāciju Organizācija 2026.gadu ir pasludinājusi kā Starptautisko lauksaimnieces gadu, šis darba kārtības punkts sniedz iespēju pievērsties sieviešu mainīgajai lomai lauksaimniecībā un viņu ieguldījumam nozares nākotnē. Lai gan sievietēm ir būtiska nozīme lauksaimniecībā, pārtikas ražošanā un lauku kopienās, viņu ieguldījums joprojām pārāk bieži netiek pienācīgi novērtēts, un viņas joprojām ir nepietiekami pārstāvētas vadošajos amatos un lēmumu pieņemšanā.
Šī diskusija sniedz dalībvalstīm iespēju izvērtēt, kā lauksaimniecības un pārtikas nozare var kļūt iekļaujošāka, noturīgāka un ilgtspējīgāka, novēršot šķēršļus līdzdalībai, atbalstot nākamo sieviešu paaudzi lauksaimniecībā un nodrošinot, ka talants, inovācijas un līderība var pilnvērtīgi attīstīties neatkarīgi no dzimuma.

Īrijas prezidentūra ir izplatījusi divus jautājumus ministru diskusijai:
1. [bookmark: OLE_LINK20][bookmark: OLE_LINK7]Kā, balstoties uz līdz šim panākto progresu, varam turpināt veicināt sieviešu līdzdalību, redzamību un pienācīgu atzīšanu lauksaimniecības un pārtikas nozarē?
2. Kādus konkrētus praktiskus pasākumus vai alternatīvus risinājumus varētu ieviest, lai nodrošinātu sievietēm vienlīdzīgas iespējas iegādāties, mantot vai izveidot lauksaimniecības saimniecību?
Latvijas nostāja
1. Kā, balstoties uz līdz šim panākto progresu, varam turpināt veicināt sieviešu līdzdalību, redzamību un pienācīgu atzīšanu lauksaimniecības un pārtikas nozarē?

Saskaņā ar Latvijas KLP stratēģiskā plāna Gada snieguma ziņojuma par 2025.finanšu gada datiem, 2025.finanšu gadā KLP atbalstu Latvijā saņēma 22 416 sievietes, kas ir 44,8 % no visiem atbalsta saņēmējiem. 
Latvija atzīst sieviešu nozīmīgo ieguldījumu lauksaimniecībā un lauku teritoriju attīstībā. Latvijā sievietes aktīvi darbojas visā lauksaimniecības un pārtikas ķēdē, kā arī nelauksaimnieciskajā uzņēmējdarbībā lauku teritorijās – kā saimniecību vadītājas, uzņēmējas un speciālistes.  Turpmāk uzmanība būtu pievēršama jau nodrošināto vienlīdzīgo iespēju saglabāšanai un stiprināšanai, kopumā lauksaimniecības nozares un lauku uzņēmējdarbības pievilcības veicināšanai, kā arī labās prakses piemēru un pieredzes apmaiņas sekmēšanai, popularizējot veiksmīgus sieviešu iesaistes piemērus nozarē.

2. Kādus konkrētus praktiskus pasākumus vai alternatīvus risinājumus varētu ieviest, lai nodrošinātu sievietēm vienlīdzīgas iespējas iegādāties, mantot vai izveidot lauksaimniecības saimniecību?

Latvijā normatīvais regulējums nodrošina vienlīdzīgas tiesības sievietēm un vīriešiem iegādāties, mantot un dibināt saimniecību. Tādēļ ir būtiski turpināt attīstīt instrumentus, kas uzlabo piekļuvi finansējumam, konsultācijām, zināšanām un uzņēmējdarbības atbalstam visiem jaunajiem nozares dalībniekiem neatkarīgi no dzimuma.

[bookmark: OLE_LINK30][bookmark: OLE_LINK31]Darba kārtības 6. punkts “Ar lauksaimniecību saistīti tirdzniecības jautājumi”
[bookmark: OLE_LINK25]Komisijas un dalībvalstu sniegta informācija
[bookmark: OLE_LINK15]Viedokļu apmaiņa

[bookmark: OLE_LINK23][bookmark: OLE_LINK118]MP sanāksmē Komisija sniegs jaunāko informāciju un notiks viedokļu apmaiņa par lauksaimniecības jautājumiem, kas saistīti ar tirdzniecību.

Pašlaik notiek sarunas par šādu brīvās tirdzniecības nolīgumu (turpmāk – BTN) noslēgšanu:

· [bookmark: OLE_LINK43][bookmark: OLE_LINK45]ES un Indijas BTN – sarunas pabeigtas, nolīgums pašlaik atrodas juridiskās un lingvistiskās pārskatīšanas procesā ES institūcijās. BTN plānots parakstīt līdz 2026. gada beigām;
· ES un Indonēzijas BTN – sarunas pabeigtas, Komisija ir publicējusi ES Padomei priekšlikumus nolīguma parakstīšanai. BTN plānots parakstīt līdz 2026. gada beigām;
· ES un Austrālijas BTN - sarunas pabeigtas, nolīgums pašlaik atrodas juridiskās un lingvistiskās pārskatīšanas procesā ES institūcijās;
· [bookmark: OLE_LINK6]ES un Taizemes tirdzniecības attiecības – sarunas turpinās, 2026. gada jūnija beigās Briselē beidzās 9. sarunu kārta;
· [bookmark: OLE_LINK22][bookmark: OLE_LINK8]ES un Malaizijas tirdzniecības attiecības – sarunas turpinās, 4. sarunu kārta norisinājās 2026. gada jūnijā Kualalumpurā;
· ES un Filipīnu tirdzniecības attiecības – sarunas turpinās, 7. sarunu kārta pašlaik (29. jūnijā– 3. jūlijā) norisinās Briselē;
· [bookmark: OLE_LINK28]ES un Apvienoto Arābu Emirātu (AAE) attiecības – sarunas turpinās; pēdējā sarunu kārta notika 20.–24. aprīlī Briselē un liecināja, ka attiecību centrā pašlaik ir ģeopolitika un ekonomiskās sadarbības padziļināšana.

Pārējie svarīgie jautājumi saistībā ar ārējo tirdzniecību lauksaimniecības jomā
Pasaules Tirdzniecības organizācija (PTO)
PTO 14. ministru konference (MC14) notika 2026. gada 26.–29. martā Jaundē, Kamerūnā, tomēr valstis nespēja panākt vienošanos par galvenajiem lauksaimniecības jomas jautājumiem (iekšējo atbalstu, tirgus piekļuvi, pārtikas nekaitīgumu u. c.). 
ES un Ķīnas tirdzniecības attiecības 
Patlaban ES–Ķīnas attiecībās ir vairāki tirdzniecības strīdi, tostarp Ķīna piemēro antidempinga tarifus ES piena produktiem (no 2026. gada 12.februāra, spēkā būs piecus gadus), cūkgaļai (no 2025. gada 17. decembra, spēkā būs piecus gadus) un brendijam (no 2025. gada 5. jūlija, spēkā būs piecus gadus), savukārt ES ieviesusi antidempinga maksājumus valīnam no Ķīnas (no 2026. gada 14. februāra), bet no 2025. gada februāra jau tiek piemērots antidempinga maksājums lizīnam no Ķīnas. 
[bookmark: OLE_LINK27]ES un Ukrainas tirdzniecības attiecības 
2025. gada 29. jūlijā Komisija un Ukraina panāca vienošanos par tirdzniecības liberalizācijas noteikumu pārskatīšanu. No 2025. gada 29. oktobra stājas spēkā regula 2025/2199[footnoteRef:2], ar kuru tiek ieviestas izmaiņas tarifu kvotu piemērošanā, kā paredzēts modernizētajā ES un Ukrainas Asociācijas nolīgumā. [2:  Komisijas 2025. gada 27. oktobra Īstenošanas regula (ES) 2025/2199, ar ko Īstenošanas regulas (ES) 2020/1988 un (ES) 2020/761 groza attiecībā uz daudzumiem, kurus sakarā ar grozījumiem Asociācijas nolīgumā starp Eiropas Savienību un Ukrainu drīkst importēt saskaņā ar noteiktām tarifa kvotām] 

[bookmark: OLE_LINK37]Imports no Krievijas un Baltkrievijas
Kaut gan spēkā ir Eiropas Parlamenta un Padomes 2025. gada 20. jūnija Regula (ES) 2025/1227[footnoteRef:3], ar ko tika paaugstināti ievedmuitas nodokļi visām lauksaimniecības un pārtikas precēm no Krievijas un Baltkrievijas (izņemot zivīm un zivju produkcijai), kā arī paredzēta pakāpeniska ievedmuitas tarifu palielināšana atsevišķiem minerālmēsliem, ES mērogā joprojām ir būtisks jautājums par muitas nodokļu paaugstināšanu precēm no Krievijas un Baltkrievijas, Latvijai paužot viedokli, ka turpmākajos ierobežojošajos pasākumos varētu tikt iekļauti arī tie minerālmēslojuma līdzekļi, uz kuriem pašlaik neattiecas paaugstinātie ES ievedmuitas tarifi un kuru importam no Krievijas tiek piemēroti labvēlīgāki nosacījumi[footnoteRef:4], kā arī zivis un to produkti. [3:  Eiropas Parlamenta un Padomes 2025. gada 17. jūnija Regula (ES) 2025/1227 par izmaiņām muitas nodokļos, kas piemērojami konkrētām importētām precēm, kuru izcelsme ir Krievijas Federācijā un Baltkrievijas Republikā vai kuras eksportē no minētajām valstīm]  [4:  Daļa minerālmēslu (kālija minerālmēsli un atsevišķie kompleksie minerālmēsli) ir pakļauti sankcijām. Attiecībā uz kālija minerālmēsliem ĀM un ZM kopīgi strādā pie tā, lai šim minerālmēslu veidam ES mērogā tiktu samazināta kvota, kuras robežās šo produktu var importēt ES.] 

Š.g. 9.jūnijā Komisija nāca klajā ar 21. sankciju pakotni sankcijām pret Krieviju un Baltkrieviju un šajā piedāvājumā ir iekļauti ierobežojumi arī atsevišķu zivju un zivju produktu importam no Krievijas un Baltkrievijas.
2024. gadā ieviestais nacionālais Krievijas un Baltkrievijas lauksaimniecības un lopbarības produktu importa aizliegums Latvijā ir atkārtoti pagarināts līdz 2027. gada 1. jūlijam, lai turpinātu mazināt ekonomiskās saites un stiprinātu drošību, ņemot vērā nemainīgo ģeopolitisko situāciju. Grozījumi par nacionālā importa aizlieguma pagarināšanu stājās spēkā 2026. gada 23. aprīlī.
ASV: izmaiņas tarifu politikā
[bookmark: OLE_LINK33][bookmark: OLE_LINK29]2026. gada 1. jūlijā stājās spēkā divas regulas, ar kurām tiek īstenoti 2025. gada 21. augusta ES un ASV kopīgajā paziņojumā paredzētie tarifu pasākumi. Pirmā regula[footnoteRef:5] atceļ atlikušās ES muitas nodevas ASV rūpniecības precēm un paredz preferenciālu piekļuvi ES tirgum atsevišķām ASV jūras veltēm un lauksaimniecības produktiem, piemērojot tarifa kvotas un samazinātas muitas likmes. Regula būs piemērojama līdz 2029. gada 31. decembrim. Otrā regula[footnoteRef:6] pagarina muitas nodevu apturēšanu omāru (tostarp pārstrādātu omāru) importam; tā piemērojama ar atpakaļejošu spēku no 2025. gada 1. augusta un būs spēkā līdz 2030. gada 31. jūlijam. Abās regulās ir ietverti arī aizsardzības mehānismi, kas ļauj ES apturēt preferenču piemērošanu, ja ASV nepilda saistības vai tiek apdraudētas ES ekonomiskās intereses. [5:  Eiropas Parlamenta un Padomes 2026. gada 25. jūnija Regula (ES) 2026/1455 par muitas nodokļu korekciju konkrētu Amerikas Savienoto Valstu izcelsmes preču importam un tarifa kvotu atvēršanu konkrētu Amerikas Savienoto Valstu izcelsmes preču importam]  [6:  Eiropas Parlamenta un Padomes 2026. gada 25. jūnija Regula (ES) 2026/1461 par muitas nodokļu nepiemērošanu konkrētu preču importam.] 

ES un Mercosur valstu tirdzniecības attiecības
ES un Mercosur valstis (Brazīlija, Argentīna, Urugvaja, Paragvaja) 2024. gada 6. decembrī pabeidza sarunas un panāca politisku vienošanos par partnerības nolīgumu. 2026. gada 17. janvārī tika parakstīts Partnerības nolīgums un Pagaidu tirdzniecības nolīgums[footnoteRef:7].  [7:  Būtībā ES–Mercosur nolīgums tiks īstenots ar diviem paralēliem juridiskajiem instrumentiem – Partnerības nolīgumu, kas ietver politikas un sadarbības, kā arī tirdzniecības un investīciju pīlārus, un Pagaidu tirdzniecības nolīgums, kas attiecas tikai uz tirdzniecības liberalizāciju un tādējādi aptver tikai ES ekskluzīvā kompetencē ietilpstošos jautājumus.] 

Pagaidu tirdzniecības nolīguma provizoriskā piemērošana sākās 2026. gada 1. maijā, savukārt pilnvērtīgai Partnerības nolīguma spēkā stāšanās procedūrai nepieciešama visu ES dalībvalstu ratifikācija. 
Nolīguma mērķis ir veicināt ES un Mercosur savstarpējo tirdzniecību un investīcijas, samazinot tarifu un beztarifu šķēršļus, kā arī uzlabojot noteikumus intelektuālā īpašuma, pārtikas nekaitīguma un konkurences jomā. Tas paredz atcelt tarifus 91 % ES eksporta uz Mercosur un 92 % Mercosur importa ES tirgū. 
Nolīgums vienlaikus stiprina ilgtspējīgas attīstības principus, tostarp darba ņēmēju tiesību aizsardzību, klimata pārmaiņu mazināšanu, vides aizsardzību un augstu pārtikas nekaitīguma standartu ievērošanu. 
Vienlaikus pastāv bažas par iespējamu negatīvu ietekmi uz ES lauksaimniecības nozari, īpaši liellopu, cūkgaļas un mājputnu gaļas sektorā. Nolīgums paredz aizsargpasākumu mehānismus un iespējamu ES finansiālo atbalstu tirgus satricinājumu situācijās, tomēr pastāv neskaidrības par šo instrumentu praktisko pieejamību un finansējuma pietiekamību.
Īrijas prezidentūra ir sagatavojusi ministriem divus diskusiju jautājumus:
1) [bookmark: OLE_LINK41]kādi praktiski pasākumi būtu īstenojami, lai veicinātu ģeogrāfiskās izcelsmes norāžu izmantošanu un atpazīstamību, tādējādi palielinot patērētāju informētību, sekmējot lauku attīstību un veicinot iespējas starptautiskajos tirgos;
2) kā mēs varam uzlabot lauksaimniecības pārtikas produktu ģeogrāfiskās izcelsmes norāžu aizsardzību trešajās valstīs?

[bookmark: OLE_LINK34]Latvijas nostāja

[bookmark: OLE_LINK9]1) Kādi praktiski pasākumi būtu īstenojami, lai veicinātu ģeogrāfiskās izcelsmes norāžu izmantošanu un atpazīstamību, tādējādi palielinot patērētāju informētību, sekmējot lauku attīstību un veicinot iespējas starptautiskajos tirgos? 
Latvija uzskata, ka ģeogrāfiskās izcelsmes norāžu izmantošanas un atpazīstamības veicināšanai nepieciešama visaptveroša pieeja, kas apvieno patērētāju informēšanu, atbalstu ražotājiem un mazām ražotāju grupām, kā arī produktu popularizēšanu vietējā un starptautiskajā tirgū. Būtiska nozīme ir praktiskiem pasākumiem, tostarp informatīvajām kampaņām, konsultatīvam un finansiālam atbalstam ģeogrāfiskās izcelsmes norāžu reģistrācijai un izmantošanai, kā arī mārketinga un eksporta veicināšanas pasākumiem. Šāda pieeja sekmēs patērētāju informētību, stiprinās lauku teritoriju attīstību un uzlabos ģeogrāfiskās izcelsmes norāžu produktu konkurētspēju starptautiskajos tirgos.

[bookmark: OLE_LINK36]2) Kā mēs varam uzlabot lauksaimniecības pārtikas produktu ģeogrāfiskās izcelsmes norāžu aizsardzību trešajās valstīs?

Latvija uzskata, ka lauksaimniecības un pārtikas produktu ģeogrāfiskās izcelsmes norāžu efektīvai aizsardzībai trešajās valstīs ir liela nozīme Eiropas Savienības lauksaimniecības un pārtikas produktu konkurētspējas stiprināšanā. Aizsardzība būtu jāveicina, nosacījumus par ģeogrāfiskās izcelsmes norādēm sistemātiski iekļaujot ES divpusējos un daudzpusējos tirdzniecības nolīgumos, stiprinot sadarbību ar trešo valstu kompetentajām iestādēm un nodrošinot efektīvus tiesību aizsardzības un uzraudzības mehānismus. Vienlaikus ir svarīgi sniegt atbalstu ražotājiem informācijas, konsultāciju un eksporta veicināšanas jomā, lai sekmētu ģeogrāfiskās izcelsmes norāžu atzīšanu un aizsardzību ārpus Eiropas Savienības.

II. Latvijas delegācija

	[bookmark: _Hlk161237961]Delegācijas vadītājs:
	[bookmark: OLE_LINK16]Liene Jansone, valsts sekretāra pienākumu izpildītāja; 

	Delegācijas dalībnieki:
	Iveta Baļčūne, Zemkopības ministrijas Starptautisko lietu departamenta direktora vietniece; 
Oskars Balodis, Zemkopības ministrijas vadības vecākais konsultants;
[bookmark: OLE_LINK66]Karīna Krūma, Zemkopības ministrijas nozares padomniece Latvijas Pastāvīgajā pārstāvniecībā ES;
[bookmark: OLE_LINK18]Liene Ansone, Zemkopības ministrijas nozares padomniece Latvijas Pastāvīgajā pārstāvniecībā ES;
[bookmark: OLE_LINK2]Dace Arāja, Zemkopības ministrijas nozares padomniece Latvijas Pastāvīgajā pārstāvniecībā ES;
Ričards Derkačs, Zemkopības ministrijas nozares padomnieks Latvijas Pastāvīgajā pārstāvniecībā ES;
Marta Veiķeniece, padomniece Latvijas Pastāvīgajā pārstāvniecībā ES



[bookmark: _Hlk155892216]
Zemkopības ministra pienākumu izpildītājs  –
ekonomikas ministrs							V.Valainis

